شه‌فه‌ق نيوز/ پاريزگاى نه‌جه‌ف بڕيار ئه‌وه‌ دا بڕيار سيستم تيق و جفت له‌بان جموجويل سه‌ياره‌يل له‌ پاريزگاگه‌ جيوه‌جى نه‌كا.
له‌ى باوه‌ته‌و، لوئه‌ى ياسرى پاريزگار نه‌جه‌ف له‌ به‌ياننامه‌يگ ئه‌را شه‌فه‌ق نيوز وت: له‌وه‌ر پابه‌ندبوين مه‌ردم نه‌جه‌ف وه‌ رينمايه‌يل شانه‌ى قه‌يران، بڕيار دايم بڕيار تيق و جفت ئه‌را گشت سه‌ياره‌يل له‌ پاريزگاگه‌ جيوه‌جێ نه‌كه‌يم.
جى باسه‌، لاى خوه‌ييشه‌و رائد فادى خه‌زعه‌لى قسه‌كه‌ر وه‌ناو ده‌زگاى په‌يوه‌نديه‌يل و ره‌سانن له‌ وه‌ڕيه‌وبه‌رايه‌تى هاتوچوو گشتى ئه‌را شه‌فه‌ق نيوز وت: سيستم تيق و جفت چه‌ن چينيگ ناگرێده‌و، له‌وانه‌يش: هيزه‌يل ئه‌منى، ده‌زگايه‌يل ته‌ندروستى، رووژنامه‌نويس و ره‌ساننكاره‌يل.
